Hanna Öberg

| Hanna Öberg |
| --- | --- |
 Hanna Öberg (2023).
Henkilötiedot
Syntynyt: 2. marraskuuta 1995 (ikä 29) Kiiruna, Ruotsi
Ampumahiihtäjä
Ammattilaistiedot
Maailmancup- debyytti:  27. marraskuuta 2016
Olympialaiset
Joukkueet:  1 (2018)
Mitalit:  2 (1 kulta)
Maailmanmestaruuskilpailut
Joukkueet:  3 (2017, 2019, 2020)
Mitalit:  7 (1 kulta)
Maailmancup
Kaudet:  4 (2016/17–)
Yksilölliset voitot:  9
Kaikki voitot:  18
Yksilölliset palkintosijat:  31
Kaikki palkintosijat:  59
 Tietolaatikko päivitetty 16. maaliskuuta 2025 
Aiheesta muualla
www.hanna-oberg.se
IBU
  [ Muokkaa Wikidatassa ]   
| Mitalit> Maa:   Ruotsi.Naisten ampumahiihto. Olympialaiset  | Mitalit> Maa:   Ruotsi.Naisten ampumahiihto. Olympialaiset  | Mitalit> Maa:   Ruotsi.Naisten ampumahiihto. Olympialaiset  | Maa:   Ruotsi> Naisten ampumahiihto. |
| --- | --- | --- | --- |
|  Kultaa | Pyeongchang 2018 | normaalimatka |  |
|  Kultaa | Peking 2022 | 4 × 6 km viesti |  |
|  Hopeaa | Pyeongchang 2018 | 4 × 6 km viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Östersund 2019 | normaalimatka |  |
|  Kultaa | Oberhof 2023 | yhteislähtö |  |
|  Kultaa | Oberhof 2023 | normaalimatka |  |
|  Hopeaa | Östersund 2019 | 4 × 6 km viesti |  |
|  Hopeaa | Pokljuka 2021 | normaalimatka |  |
|  Hopeaa | Oberhof 2023 | pikakilpailu |  |
|  Hopeaa | Nove Mesto 2024 | viesti |  |
|  Pronssia | Östersund 2019 | sekapariviesti |  |
|  Pronssia | Anterselva 2020 | yhteislähtö |  |
|  Pronssia | Pokljuka 2021 | sekaviesti |  |
|  Pronssia | Pokljuka 2021 | sekapariviesti |  |
|  Pronssia | Oberhof 2023 | viesti |  |
|  Pronssia | Nove Mesto 2024 | sekaviesti |  |
|  Pronssia | Lenzerheide 2025 | viesti |  |
| NMM-kilpailut  | NMM-kilpailut  | NMM-kilpailut  |  |
|  Kultaa | Cheile Grădiștei 2016 | pikakilpailu |  |
|  Kultaa | Cheile Grădiștei 2016 | takaa-ajo |  |
|  Hopeaa | Kontiolahti 2012 | viesti |  |
|  Hopeaa | Cheile Grădiștei 2016 | viesti |  |
Hanna Öberg (s. 2. marraskuuta 1995 Kiiruna) on ruotsalainen ampumahiihtäjä sekä normaalimatkan ja viestin olympiavoittaja ja maailmanmestari.
Öberg voitti ampumahiihdon normaalimatkan Pyeongchangin talviolympialaisissa 2018. Hän selvitti kilpailun ilman sakkominuutteja ja kukisti hopeamitalisti  Anastasija Kuzminan 24,7 sekunnilla. Hän hiihti samoissa kilpailuissa ankkuriosuuden hopeaa saaneessa Ruotsin naisten viestijoukkueessa. Lisäksi hän sijoittui takaa-ajossa ja yhteislähdössä viidenneksi sekä pikakilpailussa seitsemänneksi. Pekingin talviolympialaisissa 2022 Öberg kuului Ruotsin kultaa voittaneeseen viestijoukkueeseen. Östersundin MM-kilpailuissa 2019 hän voitti normaalimatkan maailmanmestaruuden. Viestissä hän saavutti hopeaa ja ensimmäistä kertaa arvokisaohjelmassa olleessa sekapariviestissä pronssia. Pikakilpailussa ja yhteislähdössä hän sijoittui neljänneksi ja takaa-ajossa viidenneksi. Anterselvan MM-kilpailuissa 2020 hän voitti yhteislähdössä pronssia ja oli takaa-ajossa sekä normaalimatkalla neljäs. Pokljukan MM-kilpailuissa 2021 Öberg oli mukana Ruotsin pronssimitalin saavuttaneessa sekaviestijoukkueessa ja sekapariviestijoukkueessa. Henkilökohtaisilla matkoilla hän saavutti hopeaa normaalimatkalla sekä oli seitsemäs yhteislähdössä, kymmenes pikakilpailussa ja kolmastoista takaa-ajossa. Pekingin olympialaisissa 2022 hän voitti kultaa viestissä. Henkilökohtaisilla matkoilla hän oli parhaimmillaan kuudestoista normaalimatkalla. Oberhofin MM-kilpailuissa 2023 Öberg saavutti normaalimatkalla ja yhteislähdössä kultaa, pikakilpailussa hopeaa ja viestissä pronssia. Takaa-ajossa hän oli kahdestoista. Nove Meston MM-kilpailuissa 2024 hän saavutti viestissä hopeaa ja pronssia sekaviestissä. Takaa-ajossa hän sijoittui viidenneksi, pikakilpailussa kahdeksanneksi ja yhteislähdössä yhdeksänneksi. Lenzerheiden MM-kilpailuissa 2025 hän saavutti viestissä pronssia ja oli takaa-ajossa yhdestoista.
Maailmancupin osakilpailussa Öberg saavutti ensimmäisen palkintosijansa oltuaan kolmas Nové Měston takaa-ajokilpailussa joulukuussa 2018. Hän sijoittui samalla kaudella kolmanneksi Oberhofin ja Ruhpoldingin pikakilpailuissa. Oslossa hän oli takaa-ajossa kolmas ja voitti yhteislähdön. Östersundissa hän voitti MM-normaalimatkan. Hän sijoittui maailmancupin kokonaiskilpailussa viidenneksi, voitti yhteislähtöcupin ja oli normaalimatkan cupissa neljäs. Kaudella 2019−2020 hän sijoittui toiseksi Hochfilzenin takaa-ajokilpailussa. Ruhpoldingissa hän oli pikakilpailussa toinen ja takaa-ajossa kolmas. Pokljukassa hän sijoittui normaalimatkalla toiseksi ja voitti yhteislähdön. Anterselvan MM-yhteislähdössä hän oli kolmas ja Nové Měston yhteislähdössä toinen. Hän voitti normaalimatkan cupin sekä sijoittui yhteislähtöcupissa kolmanneksi, maailmancupin kokonaiskilpailussa ja takaa-ajocupissa neljänneksi sekä pikakilpailucupissa viidenneksi. Kaudella 2020-2021 Öberg voitti Kontiolahden pikakilpailun. Hän voitti myös toisen Kontiolahdella järjestetyn pikakilpailun. Takaa-ajossa hän oli kolmas. Hän sijoittui Hochfilzenin toisessa takaa-ajokilpailussa toiseksi. Tammikuussa 2021 Öberg sijoittui toiseksi Oberhofin pikakilpailussa ja kolmanneksi Oberhofin yhteislähtökilpailussa. Anterselvan yhteislähdössä hän oli toinen. Hän sijoittui maailmancupin kokonaiskilpailussa neljänneksi, normaalimatkan ja pikakilpailun cupissa kolmanneksi sekä takaa-ajocupissa neljänneksi. Kaudella 2021–2022 Öberg voitti Östersundin pikakilpailun. Le Grand-Bornardin takaa-ajossa hän sijoittui kolmanneksi, Oberhofin takaa-ajossa toiseksi ja Ruhpoldingin takaa-ajossa kolmanneksi. Hän oli maailmancupin kokonaiskilpailussa neljäs sekä pikakilpailun ja takaa-ajon cupeissa kolmas. Kaudella 2022–2023 hän voitti Kontiolahden normaalimatkan. Oslossa hän oli pikakilpailussa toinen ja voitti yhteislähtökilpailun. Hän sijoittui maailmancupin kokonaiskilpailussa seitsemänneksi sekä normaalimatkan ja yhteislähdön cupeissa kolmanneksi. Kaudella 2023–2024 hän sijoittui Lenzerheiden yhteislähdössä kolmanneksi. Kaudella 2024–2025 hän sijoittui toiseksi Nove Meston takaa-ajossa. Hän sijoittui toiseksi Pokljukan lyhennetyllä normaalimatkalla,
Vuonna 2016 hän saavutti nuorten maailmanmestaruuskilpailuissa kultaa pikakilpailussa ja sprintissä sekä hopeaa viestissä. Juniorien MM-kilpailuissa hän sai viestihopeaa 2012. EM-kilpailuissa hän on saavuttanut kultaa normaalimatkalla ja pronssia pikakilpailussa 2019.
Vuonna 2018 hänet valittiin Ruotsissa vuoden urheilijaksi.
Myös Öbergin pikkusisko Elvira Öberg on ampumahiihtäjä. Hanna Öberg oli useita vuosia avoliitossa ampumahiihtäjä Jesper Nelinin kanssa, mutta he erosivat vuoden 2020 kesällä.